पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का डर कह दीजिए या युवाओं में कोरोना वैक्सीन लगाने की सजगता। कारण कुछ भी हो लेकिन स्थिति यह है कि युवा वैक्सीन लगाने के लिए घंटों कतार में खड़े रहने से भी नहीं हिचक रहे हैं। वहीं, वैक्सीन लगवाने के लिए पहले पड़ाव के रूप में ऑनलाइन रजिस्ट्रेशन करवाने के लिए युवाओं को मशक्कत का सामना करना पड़ रहा है। कभी साइट नहीं खुलती तो कभी मोबाइल पर ओटीपी नहीं आता। ऐसे में मोबाइल पर युवाओं को ऑनलाइन रजिस्ट्रेशन के लिए घंटों इंतजार करना पड़ रहा हैं।
साइट खुलने का समय निश्चित नहीं हैं। कभी रात आठ बजे तो कभी शाम छह बजे खुलती हैं। करीब तीन से पांच मिनट के भीतर रजिस्ट्रेशन फुल हो जाते हैं। जो साइट खुलने के समय ऑनलाइन रहते है। उनका रजिस्ट्रेशन हो जाता हैं। शेष के खाते में आता हैं इन्तजार।
इनका दर्द - कोई समय फिक्स नहीं की कब करवाना हैं रजिस्ट्रेशन
पाली के सुंदर नगर निवासी निर्मला मेवाड़ा ने बताया कि रेलवे में तत्काल टिकट के लिए समय निर्धारित होता है। वैक्सीन का ऑनलाइन रजिस्ट्रेशन करवाने का कोई समय निर्धारित नहीं है। अब हर समय तो काम-काज छोड़ ऑनलाइन बैठे नहीं रह सकते। प्रशासन को इसका समय निर्धारित करना चाहिए। जिससे की लोगों को रजिस्ट्रेशन करवाने में आसानी हो। पिछले तीन दिन से रजिस्ट्रेशन करवाने का प्रयास कर रही हूं लेकिन नहीं हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn